Վրաստանի զինանշան

Վրաստանի զինանշանը (საქართველოს სახელმწიფო გერბი, Սաքարթվելոս Սախելմծիփո Գերբի) համարվում է Վրաստանի պետական խորհրդանիշներից մեկը, ընդունվել է 2004 թվականի հոկտեմբերի 1-ին։ Այն իրենից ներկայացնում է կարմիր վահան, որի վրա պատկերված է Սուրբ Գևորգը` օձը խոցելու տեսարանում։ Վահանը վերևից զարդարում է վրացական հայտնի միապետական տոհմերից Բագրատիոնի արքայական ոսկե թագը, որը բռնել են երկու ոսկե առյուծները։ Վահանի ներքևում գրված է հետևյալ նշանաբանը` «Ուժը միասնության մեջ է»։ Այս զինանշանը մասամբ ստեղծվել է վրացական Բագրատիոնի արքայական տան զինանշանի հիման վրա։

 Զինանշանի պատմությունը 
 կենտրոն|140pxՎրացական անկախ հանրապետությունը (1918 - 1921 թթ.) ուներ սեփական պետական խորհրդանիշներ։ Այս հանրապետության զինանշանը իրենից ներկայացնում էր յոթանկյուն աստղ՝ երիզված ոսկե զարդանկարով։ Կենտրոնում սուրբ Գեորգին է՝ ոսկյա սմբակավոր սպիտակ ձի հեծնած։ Աջ ձեռքում նա պահում է արծաթե ծայրով ոսկյա նիզակ, իսկ ձախում՝ վահան, սուրբ Գեորգիի գլխավերևում փայլում է ութանկյուն ոսկե խաչ։ Այստեղից ձախ՝ ամիսն է, աջ՝ արևը։ Ամսից և արևից ներքև տեղակայված են երկու ութանկյուն աստղեր։ Ներքևում՝ ձիու տակ, պատկերված է լեռնային գագաթ։ Զինանշանի հեղինակը ակադեմիկոս Եվգենի Լանսերն է։

1991 թվականին անկախության վերականգնումից հետո կրկին ընդունվեց 1918 թվականի զինանշանը։ 2004 թվականին վերջինս փոխարինվեց ներկայիս, ժամանակակից զինանշանով։ կենտրոն|100px1921 թվականին Վրաստանում հաստատվել էր խորհրդային իշխանությունը։ 1921 թ.-ի փետրվարի 25-ին կազմավորվեց Վրացական ՍՍՀ-ն։ 1922 թ.-ին այն մտավ ԱՍՍՖՀ-ի կազմի մեջ։ Վրաստանի հին զինանշանը վերացվեց։ Վրացական ՍՍՀ-ի զինանշանը մասամբ պարունակում էր հին զինանշանից որոշ տարրեր (խոսքը վերաբերում էր երկու զինանշաններում էլ յոթանկյուն աստղի առկայությանը)։

 Աղբյուրներ 
 Վրաստանի Պետական Խորհրդանիշներ
 Վրաստանի զինանշանը

զինանշան
Կատեգորիա:Զինագործներ ըստ երկրի
Կատեգորիա:2004 զինանշաններ